alexandrainst/scandi-wiki huggingface dataset:
Humphrey Campbell

Humphrey Campbell (født 26. februar 1958 i Surinam) er en nederlandsk-surinamsk vokalist og plateprodusent, kjent for å ha representert Nederland i Eurovision Song Contest i Malmö i 1992.

I 1973 vant Campbell et reisestudiestipend til Nederland etter å ha deltatt i en musikkfestival i Surinam. Han ble værende i Nederland, og begynte i 1982 på studier ved Hilversums musikkonservatorium, hvor han senere ble lærer.

Campbell vant Nationaal Songfestival i 1992, og representerte dermed Nederland i den internasjonale finalen. Han framførte sangen «Wijs me de weg» sammen med sine brødre Carlo og Ben Campbell. Sangen ble nummer 9 i finalen med 67 poeng. Året etter var Humphrey Campbell bakgrunnsvokalist under Ruth Jacotts bidrag i Eurovision Song Contest. Campbell og Jacott ble senere et par.

I 1997 ga Humphrey Campbell ut albumet Souls in Harmony, under navnet CC Campbell, sammen med sine brødre.

Referanser

Eksterne lenker 
 
 Hjemmeside
 CC Campbells hjemmeside  

 
 
 

Nederlandske sangere
Deltakere i Eurovision Song Contest
Terra typica

Terra typica (lat. betyr typisk landskap) er et begrep innen biologisk systematikk som refererer til det habitatet der en art (altså nominatformen) først beskrives vitenskaplig. Habitatet trenger således ikke å være det mest typiske eller vanlige for arten.

Referanser 

Systematisk biologi
Andreas Kirkerup

Andreas Johannes Kirkerup (født 9. juni 1749 i København, død 22. oktober 1810 samme sted) var en dansk klassisistisk arkitekt, hoffbyggmester og brannmajor.
Han gikk først i tømmerlære hos Johan Boye Junge og deretter på Kunstakademiet under C.F. Harsdorff.

Han er særlig kjent for å ha tegnet flere store herregårder, i tillegg til at han spilte en vesentlig rolle i gjenoppbyggingen av København etter bybrannen i 1795 sammen med blant andre Andreas Hallander og Johan Martin Quist.

Kirkerup var arkitekt for Ingeniørkorpset og ble utnevnt til hofftømrermester i 1775 og hoffarkitekt i 1791. Han var en av Harsdorffs dyktige elever, men led samtidig også i en viss grad under at de fleste oppgaver gikk til læremesteren og ikke til ham selv. Samtidig spente Kirkerups innsats vidt – fra herregårder og lystanlegg til borgerhus og offentlige militærbygninger. Liselund og Næsseslottet er to verk av Kirkerup, og som sammen med Det kinesiske lysthus i Frederiksberg Have er blant hans mest kjente bygninger. Stort sett alle Kirkerups verk som fremdeles eksisterer har blitt fredet.

Parallelt med utdannelsen på Akademiet ble han i 1772 sprøytemester i brannkorpset og steg i gradene inntil han i 1801 ble 1. meddirektør og i 1803 brannmajor. I egenskap av brannmajor ledet han slukkingen under Københavns bombardement i 1807, hvor han kom alvorlig til skade og døde tre år senere av skadene han hadde pådratt seg. I 1808 ble han ridder av Dannebrogordenen.

Utvalgte verk 
 Corselitze på Falster (1775–77)
 Næsseslottet, (1783)
 Arresødal i Frederiksværk (1786)
 Liselund på Møn (1782)
 Hestgardekasernen, København (1792)
 Brede hovedbygning, Kongens Lyngby (1795)
 Store Frederikslund (1782–90)
 Det Gamle Ridehus  i Grønnegades kaserne i Næstved (1799)
 Det kinesiske lysthuset i Frederiksberg Have (1799–1801)

Referanser

Eksterne lenker 
 
 

Danske arkitekter
Brannfolk
Dannebrogordenen
Klassisisme
Alumni fra Det Kongelige Danske Kunstakademi
Personer fra København
Skal vi danse (sesong 10)

Den tiende sesongen av Skal vi danse startet 23. august 2014 med en jubileumsepisode for å markere den tiende sesongen. Deltagerne begynte å danse den 30. august. I denne sesongen deltar Kine Hellebust, Per Heimly, Roar Strand, Zahid Ali, Kash King, Linnéa Myhre, André Villa, Line Verndal, Agnete Johnsen, Fam Irvoll, Idar Vollvik og Caroline Berg Eriksen.

Programledere er Katrine Moholt og Didrik Solli-Tangen.  

Dommere er Trine Dehli Cleve, Gyda Bloch Thorsen og Toni Ferraz. Det vil etterhvert også komme inn forskjellige gjestedommere.

Par

Resultater

 Paret som fikk førsteplass.
 Paret som fikk andreplass.
 Paret som var i bunnen, men likevel gikk videre.
 Paret som ble stemt ut.
Grønne tall viser høyeste poengsum for hver uke.
Røde tall viser laveste poengsum for hver uke.

Gjennomsnitt

Danser og sanger

Uke 1

Uke 2

Uke 3

Uke 4

 I denne uken var det Kristian Ødegård som var gjestedommer.

Uke 5

 I denne uken var det Tony Irving som var gjestedommer.

Uke 6

 I denne uken var det Mona Grudt som var gjestedommer. Guri Solberg erstattet Didrik som følge av blindtarmoperasjonen.

Sesong 10
Hardanger Energi

Hardanger Energi AS er et energiselskap i Ullensvang kommune i Hordaland. Det har som formål å produsere, omsette, og overføre elektrisk kraft innenfor konsesjonsområdet.

I november 2010 skiftet selskapet navn fra Indre Hardanger Kraftlag AS til Hardanger Energi AS. 
I juli 2011 fusjonerte selskapet med Jondal Energi AS.

Selskapet er et kommunalt eid aksjeselskap, eid av Eidfjord, Ulvik og Ullensvang kommuner.

Administrasjonen ligger i Kinsarvik.

Selskapet eier og driver seks kraftverk:
 Eidesfossen kraftverk
 Folkedal kraftverk
 Haugafossen kraftverk
 Kinso kraftverk
 Tveitafoss kraftverk
 Ulvik I kraftverk

Kilder
 Hardanger Energi

Norske kraftselskaper
Hardanger Energi
Marius Cathrinus Backer

Marius Cathrinus Backer (født 25. juni 1866 i Drammen, død 19. februar 1960) var en norsk jurist og dommer. Han var høyesterettsdommer fra 1915 til 1936. Backer tok examen artium i 1884 og ble cand. jur. i 1888. Han var dommerfullmektig 1888–1892, overrettssakfører i Larvik 1893–1898 og ble konstituert assessor (dommer) ved Christiania byrett i 1898, og utnevnt i 1905. I 1910 ble han ekstraordinær assessor i Høyesterett og ble fast utnevnt i embedet i 1915. Han er begravet på Vestre gravlund. Han var ridder av St. Olavs Orden fra 1929.

Litteratur 
 

Norske høyesterettsdommere
St. Olavs Orden
Personer fra Drammen kommune
Personer begravet på Vestre gravlund
Adept (band)

Adept er et svensk band fra Trosa. Bandet består av Robert Ljung, Jerry Repo, Filip Brandelius, Gabriel Hellmark og Gustav Lithammer. Bandet ble etablert i 2004. I 2004 ga de ut sin første EP, Hopeless Illusions. Fem år senere ga de ut sitt første album, Another Year of Disaster. De har tilsammen gitt ut tre album.

Diskografi
Studioalbum
 Another Year of Disaster (2009)
 Death Dealers (2011)
 Silence the World (2013)
 Sleepless (2016)

EP
 Hoepeless Illusions (2004)
 When the Sun Gave Up the Sky (2005)
 The Rose Will Decay (2006)

Eksterne lenker 
 

Band etablert i 2004
2004 i Sverige
Svenske Metalcore-band
Liste over byer i Arizona

Liste over byer i Arizona er en oversikt over de byene i den amerikanske delstaten Arkansas som har over  innbyggere per 2013.

Folketallet fra 2010 er basert på en folketelling, og tallene fra 2013 er estimater basert på denne folketellingen.

Sist oppdatert i august 2014

Kilder
 United States Census Bureau, Annual Estimates of the Resident Population for Incorporated Places: April 1, 2010 to July 1, 2013. Arizona. Besøkt 25. august 2014 

Arizona
Howeitat

Howeitat eller howaytat (arabisk: قبيلة الحويطات|) er en stor stammekonføderasjon i regionen Transjordan, et område i dagens  Jordan og Saudi-Arabia. Howeitat-gruppen har flere grener, hvorav de sentrale er stammene Ibn Jazi, Abu Tayi og Sulaymanniyin, foruten et antall assosierte stammer.

Howeitat anser seg å nedstamme fra én enkelt stamfar, en egypter ved navn Huwayt. Men deres nærvær i Transjordan synes å gå tilbake til 1700-tallet, da noen beduinstammer i den nordarabiske ørken ble fortrengt nordover av wahhabi-assosiserte beduiner fra Sentralarabia. Mot slutten av 1700-tallet hadde howeitatene allerede begynt å betrakte som strøkene rundt Akaba og nordenfor som sine; og de gjorde også anspråk på områder i Egypt. De utviklet seg til en tildels bofast stamme som kombinerte jordbruk i Jabal Sharas fruktbare deler med pastoralisme, men tidlig på 1900-tallet ble de gjort mer eller mindre nomadiske av de to rivaliserende sjeikene Abtan ibn Jazi og Auda abu Tayi, som konsentrerte seg om røvertokter, tributtinnkreving og kameldrift.

Abu Tayi og Ibn Jazi-klanene støttet den hadsjemittiske sak under araberopprøret, der de inngikk som viktige elementer i Faisals styrker. Auda Abu Tayi og Hamad Ibn Jazi klarte å mønstre en styrke beduiner som var villig til å rykke frem mot Akaba under prins Feisal bin Husseins banner. Senere vebdte howeitatene tilbake til jordbreuk. De var også fremstående i den arabiske legion, da Ibn Jazi-seksjonen ble føderasjonens mektigste komponent.  

Howeitatene er fremdeles i besittelse av store områder rundt Wadi Rum og inn i Saudi-Arabia; de har historisk vært en viktig rekrutteringsbasis for den saudiarabiske nasjonalgarde og The Royal Jordanian Land Force.

Referanser

Beduiner
Jordan
Palestina
Saudi-Arabia
Henrik Lehne Olsen

Henrik Lehne Olsen (født 23. juli 1997 i Moelv) er en norsk fotballspiller som spiller for Lyn. 

Lehne Olsen kom til Hamarkameratene fra Moelven IL foran 2014-sesongen. Han er forøvrig lillebror til fotballspiller Thomas Lehne Olsen. I juli 2016 ble han lånt ut til Brumunddal ut høstsesongen 2016 som en del av en samarbeidsavtale mellom klubbene. Overgangen ble gjort permanent i november samme år.

Referanser

Eksterne lenker 
 
 Spillerprofil hos HamKam.no
 Spillerprofil hos Altomfotball.no

Norske fotballspillere
Fotballspillere for Moelven IL
Fotballspillere for HamKam
Fotballspillere for Brumunddal Fotball
Fotballspillere for Lyn Fotball
Personer fra Ringsaker kommune
Fødsler i 1997
Astronomisk natt

Astronomisk natt er den delen av døgnet da solen er mer enn 18° under horisonten. Det vil si etter at skumringen har sluttet. I Norge forekommer ikke astronomisk natt om sommeren, og dette fenomenet (fravær av astronomisk natt) kalles lyse netter.

Astronomi
Artikler i astronomiprosjektet
Kodok

Kodok (arabisk: كودوك‎, før 1905 Fashoda) er en ny i delstaten Øvre Nilen i Sør-Sudan, ved Hvitenilen. 

Byen er fremfor alt kjent for en fransk-britisk konflikt årene 1898–1899.

Fashoda ble etablert i 1867 på stedet der shillukkongen Denab hadde sin residens. Det ble besatt den 10. juli 1898 av en fransk ekspedisjon under Jean-Baptiste Marchand. Franskmennenes fremtrengning til Nilen førte til alvorlige politiske forviklinger mellom Frankrike og Storbritannia, den såkalte Fashodakonflikten, da Horatio Herbert Kitchener under sin ekspedisjon mot kalifen Abdullahi den 21. september 1898 kom fram til Fashoda. 

Frankrike oppgav til slutt sine krav og franskmennene forlot stasjonen den 11. desember samme år. I 1899 utstedte Frankrike en erklæring om at den franske stat trakk seg ut av Nildalen, og det ble trukket opp en ny grense mellom de britiske og franske interesseområdene.

Byer i Sør-Sudan
Mentolsigarett

Mentolsigarett er en sigarett med tilsatt smak av mentol.

Mentolsigaretter ble først fremstillet av firmaet Lloyd "Spud" Hughes i 1924 og ble siden produsert i bl.a. USA og Europa. Kjente tidligere og nåværende mentolsigaretter- og tobakksmerker er Kool, Petterøes, Prince, Mento-Lett, Barclay, Marlboro, Dunhill, Pall Mall m.fl.

Trivia 
Den amerikanske musical Finian's Rainbow, med Fred Astaire i hovedrollen, omhandler dyrkningen av mentoltobakk.

Referanser

Eksterne lenker 
 Reklamefoto av Petterøes mentol mild sigarettpakke, europeana.eu. Besøkt 26. august 2014

Sigarettmerker
Tobakk
Eikaasgalleriet

Eikaasgalleriet er et kunstmuseum og galleri på Ålhus i Jølster, Sunnfjord kommune. Galleriet ble opprettet da Ludvig Eikaas donerte en stor samling av sine egne verk til kommunen. Samlingen omfatter over 850 verk i form av grafiske trykk, malerier, skulpturer, trykkplater mm. 

Eikaasgalleriet ble etablert i 1994 og konsolidert med Sogn og Fjordane Kunstmuseum i 2004. Kunstmuseet ble igjen konsolidert med fire andre museum i fylket, Kystmuseet, Sunnfjord Museum, Nordfjord Folkemuseum og De Heibergske Samlinger – Sogn Folkemuseum, til museumsenheten Musea i Sogn og Fjordane i 2009.

Eksterne lenker 
 Eikaasgalleriet sin side under Sogn og Fjordane Kunstmuseum
 Eikaasgalleriet sin gamle nettside 
 Kulturnett Sogn og Fjordane - Eikaasgalleriet

Kunstgallerier og kunstmuseer i Norge
Kultur i Sunnfjord
Museer i Vestland
Severdigheter i Sunnfjord
Flight 714 til Sydney

Flight 714 til Sydney (fransk Vol 714 pour Sydney) er det 22. albumet i tegneserien om Tintin, skrevet og illustrert av Hergé.

Bruken av overnaturlighet og science fiction skiller spesielt dette albumet ut fra de andre i tegneserien .

Handling 

Tintin, kaptein Haddock og professor Tournesol er på vei til Sydney i Australia. Ved en tilfeldighet blir de invitert til å reise med privatflyet til milliardæren Lazlo Carreidas. Flyet blir kapret, og alle blir fanget av Tintins fiende Rastapopoulos. Rastapopoulos håper på å skaffe seg nummeret til Carreidas' sveitsiske bankkonto gjennom å bruke et sannhetsserum på ham. Carreidas blir imidertid så snakkesalig at han forteller om barndommen sin, korrupsjon og hans gjerrige liv. Men han kommer aldri til de sveitsiske kontiene. Rastapopoulos blir rasende, og kaster seg over medhjelperen, doktor Krollspell, som gav sannhetsserumet til Carreidas. Doktor Krollspell holder sprøyta i hånda, og injiserer ved et uhell Rastapopoulos med serumet. Han begynner å skryte av de onde handligene han har begått. Det oppstår så en krangel over hvem som er ondest av Rastapopoulos og Carreidas, og førstnevnte lar glippe at nesten alle medhjelperne, inkludert Krospell, skal elimineres etter at kontonumrene er skaffet til veie.

Tintin og vennene hans klarer å flykte fra fangenskapet, og blir ledet til ei hule av ei telepatisk stemme. Inni hula finner de en journalist som forklarer dem at det er hans stemme de har fulgt, og at de har kunnet høre den i hodet gjennom en telepatisk transmitter. Journalisten fikk apparatet fra en utenomjordisk rase som tidligere ble tilbedt som guder på øya, og som hadde brukt apparatet for å kunne kontakte mennesker. 

På grunn av en eksplosjon detonert av Rastapopoulus og skurkene hans, får vulkanen på øya utbrudd. Tintin og vennene unnslipper såvidt utbruddet ved at journalisten hypnotiserer dem, og tilkaller en flyvende tallerken som tar dem ombord. Rastapopoulus og skurkene hans kommer seg unna ved å sette en gummibåt på vannet. Journalisten får øye på denne gummibåten, og gjør en byttehandel med romvesnene: Tintin og vennene hans mot Rastapopoulus, som nå blir med den flyvende tallerkenen mot en uviss skjebne.

Når Tintin og vennene hans våkner fra hypnosen, husker de ingenting. Professour Tournesol har imidertid et suvernir: en sten med en sammensetning av blant annet kobolt. Kobolten er i en tilstand som ikke forekommer på jorda. Den eneste som husker hva som har skjedd, er Terry, men han får ikke sagt noe.

Tintin-album
Sprint-NM på skøyter junior 1994

Sprint-NM på skøyter junior 1994 ble avholdt 26. og 27. februar 1994 på Leangen kunstisbane i Trondheim.Teknisk arrangør var Trondhjems Skøiteklub.

Juniornorgesmestere i sprint ble Ester Stølen, Gol IL for damene, og Eskil Ervik, Hamar IL for herrene.

Sammenlagt damer junior

Sammenlagt herrer junior

Kilder

Eksterne lenker 
 
 

Sprint-NM på skøyter junior
Sportsarrangementer i Trøndelag
Sport i Trondheim
Leangen
Hurtigløp på skøyter i 1994
Skøyter
Artikler i skøytesportprosjektet
Einar Jørgen Greve

Einar Jørgen Greve (født 2. august 1960) er en norsk forretningsadvokat og investor.

Han er sønn av jurist og styregrossist Jan Einar Greve fra Bergen (født 1933), som hadde videreført familiefirmaet Greve, Greve, Greve & Lorentzen (etablert 1928). Einar tilbrakte etter ferdig juristutdannelse i 1987, flere år i Oslofirmaet Wiersholm, Mellbye & Bech før han tiltrådte som advokat ved juridisk avdeling av Oslo Børs. Fra januar 1994 var han partner i advokatfirmaet Wikborg Rein i Oslo.  Herfra trakk han seg ut sommeren 2007 for å drive forretning.  

Samme året (2007) etablerte han investeringsselskapet Cipriano.  Tidligere hadde han i 1988 etablert investeringsselskapet Positano A/S med Anita Michelle Krefting (født 1964), som på sin side etablerte Sorrento A/S i 1997.  Einar J. Greve er også styremedlem i Pagano eid av Tove Kvammen Midelfart (født 1952).

Som investor har Einar J. Greve jobbet mye med Jan Haudemann-Andersen (født 1958) og siden 1996 vært rådgiver, advokat og i styre og stell for Tandberg Data og Birdstep Technology.  I 2003 fikk han seg en smekk for å ha handlet aksjer i strid med verdipapirloven. Hans Positano eide 5,5 prosent av Haudemann-Andersen sitt Decibel som igjen hadde investert i Birdstep. Samtidig var Sorrento deleier av Haudemann sitt Wega. I finanskretser har han på folkemunne i lengre tid blitt kalt "løpegutten til Haudemann-Andersen"

Han har ellers vært styreformann i Sinus.  Da han i 2011 ble partner i Arctic Securities (etablert 2007), trakk han seg fra flere styrer, blant andre i Norske Skog, Saga Tankers og Eltek.  Han hadde også aksjeposter i boreselskapet Songa Offshore der han også var styremedlem.

Referanser 

Norske jurister
Norske forretningsfolk
Norske investorer
Personer fra Bergen kommune
Forlagshuset Vigmostad & Bjørke

Forlagshuset Vigmostad & Bjørke er et norsk forlag med hovedkontor i Bergen og er per 2014 Norges fjerde største forlagshus.

Selskapet hadde i 2016 en samlet omsetning på 966 millioner kroner med et driftsresultat på 50 millioner kroner. I 2013 var konsernets omsetning på 411 millioner kroner. Veksten har i stor grad skjedd ved oppkjøp. I 2016 ble Exlibris Media, NKI Forlag og Pedlex norsk skoleinformasjon kjøpt. Tidligere har selskapet kjøp Schibsted forlag, Piratforlaget og Akademika bokhandel.

Historie
Forlagshuset Vigmostad & Bjørke ble etablert i 1990 av Arno Vigmostad og Arnstein Bjørke. Forlaget Vigmostad & Bjørke utgir bøker for allmennmarkedet med fokus på norsk og oversatt skjønnlitteratur og norsk og oversatt krim.

Samme år ble datterforlaget Fagbokforlaget etablert. Fagbokforlaget kjøpte Eide Forlag i 2005, som gir ut bøker for Den norske kirke og annen kirkelig litteratur. I forlagshuset inngår også John Grieg AS og Cantando Musikkforlag. I 2012 ble Vigmostad & Bjørke eneeier av det norske Piratforlaget AS. Piratforlaget ble grunnlagt i 2004 og var frem til 2012 eid av det svenske Piratförlaget (40%), Forlagshuset Vigmostad & Bjørke (40%) og Tine Kjær (20%). 

I 2011 kjøpte Forlagshuset Vigmostad & Bjørke 46% av aksjene i nettbokhandelen Haugenbok.no, som var den første nettbokhandelen i Norge, og som siden 2009 har vært drevet som en ren nettbokhandel. Høsten 2012 kjøpte forlagshuset resten av aksjene i bokhandelen, hvor det nå er eneeier.

I slutten av mars 2012 ble det kjent at Det norske samlaget solgte sin utdanningsavdeling til Fagbokforlaget, med 15 ansatte og en forventet omsetning på 200 millioner kroner. Noe senere kjøpte de Tun Forlag AS fra Tun Media AS, og deres utgivelser ble delt mellom Fagbokforlaget og Forlaget Vigmostad & Bjørke.

Forlagshuset Vigmostad & Bjørke overtok i mars 2014 Akademika Bokhandel og Akademika Forlag fra Studentsamskipnaden i Oslo og Akershus (SiO) og Studentsamskipnaden i Trondheim (SiT). SiO og SiT solgte 100 prosent av aksjene i Akademika AS til Forlagshuset. I mai 2014 kjøpte Forlagshuset også fagbokhandelen Studia AS av Studentsamskipnaden i Bergen (SiB). "Campusbok" vil etter dette ha 54 bokhandlere.

Referanser

Kilder 
 Forlagshuset Vigmostad Og Bjørke. (2014, 13. mai). I Store norske leksikon. Hentet 27. august 2014 fra http://snl.no/Forlagshuset_Vigmostad_og_Bj%C3%B8rke.

Norske forlag
Goodtech

Goodtech er et teknologikonsern som arbeider målrettet for å fornye og utvikle viktige samfunnsfunksjoner. Med kjernekompetanse innen elektro, automatisering, kraft, industri- og miljøteknikk bidrar selskapet til sikrere energiforsyning, bedre infrastruktur og en mer effektiv og miljøvennlig produksjon.

Goodtech er notert på Oslo Børs, omsetter for ca. 2,4 milliarder kroner og har over 300 medarbeidere på et 40-talls steder i Norge, Sverige og på Åland.

Referanser

Eksterne lenker 
 

Norske teknologiselskaper
Thorvald Prebensen

Thorvald Prebensen (født 27. mai 1860, død 26. oktober 1934) var en norsk privatskoleeier og offiser, som var mest kjent som eier og bestyrer for Frogner skole (Frogner Høiere Almenskole).

Familie
Thorvald Prebensen var sønn av skipsreder, kjøpmann og brukseier Jacob Wetlesen Prebensen (1808–92) som etablerte handelshuset J. W. Prebensen. Han var bror til minister og odelstingspresident Nikolai Prebensen (1850–1938) og konsul, skipsreder, trelasthandler og stortingsmann Jacob Christian Prebensen (1851–1911).

Karriere
Prebensen ble student i 1878 og tok språklig-historisk lærereksamen gruppe I og II i 1886. Han begynte så å arbeide ved Gjertsens skole i Kristiania (Oslo), der han fra 1891 ble en del av interessentskapet som overtok driften av skolen. Han ble skolens bestyrer i 1899 sammen med M. Gjør, og enebestyrer fra 1900. Skolen flyttet nå til Frogner og tok navnet Frogner Høiere Almenskole. Prebensen trakk seg tilbake i 1919 da skolen ble overtatt av kommunen, men kom senere tilbake som lærer ved Hartmanns pensjonatskole og ved Stabekk kommunale høiere almenskole.

Han var vernepliktig offiser fra 1879. Fra 1897 var han ulønnet kaptein, og fra 1903 ulønnet major.

Prebensen kjøpte Aastad gård i Asker i 1891, og senere også Aspelund.

Han er begravet på Vår Frelsers gravlund.

Referanser 

Norske skoleledere
Norske offiserer
Personer begravet på Vår Frelsers gravlund
Vest-Lofoten videregående skole

Vest-Lofoten videregående skole er en videregående skole i Vestvågøy i Lofoten. Skolen har ca 650 elever og har lokaler på kommunesenteret Leknes. Den tilbyr utdanningsprogrammene byggfag, elektro, helse og oppvekst, restaurant og matfag, naturbruk, idrettsfag og studiespesialiserende.

Eksterne lenker 
 

Videregående skoler i Nordland
Utdanning i Vestvågøy
Norges Basketballforbund - Region Sør

Norges Basketballforbund - Region Sør (stiftet 19. mars 1994) er den sørligste av fem regioner i Norges Basketballforbund, og består av tilsluttede klubber fra Agder.

Klubber 
Regionen består av 7 klubber:

Sesongen 2017/2018

Referanser

Eksterne lenker 
 

Sør
Basketball
Organisasjoner etablert i 1994
1994 i Norge
Esteban Chaves

Jhoan Esteban Chaves Rubio (født 17. januar 1990 i  Bogotá) er en colombiansk landeveissyklist. Han sykler for UCI WorldTour-laget EF Education-Nippo. Han ble profesjonell syklist i 2012 for Team Colombia.

Hans største seier i karrieren var sammenlagt i Tour de l'Avenir i 2011, rittet som også er kjent som «ungdommens Tour de France». I tillegg har han etappeseire i større etapperitt.

Meritter 

2009
1. etappe, Vuelta a Cundinamarca
2011
Sammenlagt, Tour de l'Avenir
1. etappe, Clásica Club Deportivo Boyacá
2012
Gran Premio Città di Camaiore
3.-plass sammenlagt og 5. etappe, Vuelta a Burgos
2014
6. etappe, Tour of California
8. etappe, Sveits rundt
2015
2. og 6. etappe, Vuelta a España
2016
Andreplass sammenlagt + 14. etappe, Giro d'Italia
Giro dell'Emilia
Il Lombardia
2018
Sammenlagt + 3. etappe, Herald Sun Tour
6. etappe, Giro d'Italia
2019
19. etappe, Giro d'Italia
2021
4. etappe, Catalonia rundt

Referanser

Eksterne lenker 
 
 

Colombianske syklister
Deltakere for Colombia under Sommer-OL 2016
Syklister under Sommer-OL 2016
Deltakere for Colombia under Sommer-OL 2020
Syklister under Sommer-OL 2020
Personer fra Bogotá
Fødsler i 1990
Etappevinnere i Giro d'Italia